سی ایک عمومی مقاصد کی حامل پروگرامنگ زبان ہے جسے ڈینس ریچی نے 1969ء اور 1973ء کے درمیان میں اے ٹی اینڈ ٹی بیل لیباریٹری میں تیار کیا تھا۔ سی پروگرامنگ زبان کو تیار کرنے کا اصل مقصد یہ تھا کہ اس کے ذریعہ یونکس آپریٹنگ سسٹم پر کام کیا جائے اور اسے مزید ترقی دی جائے۔ سی زبان کا شمار ہر دور میں سب زیادہ استعمال ہونے والی زبانوں میں رہا ہے، اس لیے سی کے کمپائلرز تقریباً سب ہی آپریٹنگ سسٹم کے لیے دستیاب ہیں۔ اکثر دوسری پروگرامنگ زبانیں بالواسطہ یا بلاواسطہ طور ہر سی زبان سے متاثر ہوئی ہے، جن میں ڈی، گو، رسٹ، جاوا، جاوا سکرپٹ، پرل، پائیتھون اور پی ایچ پی جیسی زبانیں اور یونکس کا سی شیل بھی شامل ہیں۔ == تاریخ == سی پروگرامنگ زبان کو 1969ء اور 1973ء کے درمیان میں امریکا میں اے ٹی اینڈ ٹی بیل لیباریٹری میں بنایا گیا تھا، چونکہ اس زبان کا بیشتر حصہ بی پروگرامنگ زبان سے ماخوذ ہے، اس لیے اس کا نام سی رکھا گیا۔ اصلا یہ زبان یونکس آپریٹنگ سسٹم کے پروگرام لکھنے کے لیے بنائی گئی تھی، سی زبان کو انتہائی طاقتور زبان بنایا گیا تاکہ یونکس شیل کو اسمبلی زبان سے سی زبان میں منتقل کیا جاسکے۔ 1978ء میں بریان کرنیگن اور ڈینس ریچی نے The C Programming Language کے نام سے کتاب شائع کی جو خاصی مشہور ہوئی، اس کتاب میں سی زبان کی خصوصیات وغیرہ بیان کی گئی ہیں؛ کتاب کا یہ اولین نسخہ عموماً K&R کے نام سے مشہور ہے۔ 1989ء میں امریکی قومی ادارہ برائے معیارات نے سی زبان کے معیار کو شائع کیا جسے عموماً آنسی سی اور سی89 کہا جاتا ہے۔ اگلے سال 1990ء میں بین الاقوامی تنظیم برائے معیاریت نے اسی معیار کو عالمی معیار کے طور پر منظور کر لیا، اسے عموماً سی90 کہا جاتا ہے۔ بعد ازاں 1995ء میں آئیسو نے عالمی سپورٹ فراہم کی اور 1999ء میں اس کا نظر ثانی شدہ نسخہ شائع کیا جسے عموماً سی 99 کہا جاتا ہے۔ سی زبان کا حالیہ معیاری نسخہ دسمبر 2011ء میں منظور ہوا۔ سی زبان کی ترقی اور ترویج میں مائیکروسافٹ اور آئی بی ایم جیسی کمپنیوں نے حصہ لیا، اس لیے سی زبان کے عمومی قواعد اور بنیادیں اب تک رائج ہیں اور دوسری ترقی یافتہ زبانیں اسی سے پروان چڑھی ہیں۔ سی خاندان کی سب سے آخری زبان سی شارپ ہے جو سی زبان کی از حد ترقی یافتہ شکل سمجھی جاتی ہے اور 2001ء سے 2010ء تک اسی کی کئی اشاعتیں منظر عام پر آچکی ہیں۔ == نحو == سی زبان کے معیاری قواعد مقرر کیے گئے ہیں۔ دیگر زبانوں مثلاً فورٹران 77 کے برخلاف سی زبان کا سورس کوڈ فری فارم ہے، جس میں زائد خلا کی مکمل اجازت ہے، یعنی سی کمپائلر تمام زائد خلاؤں کو نظرانداز کردیتا ہے۔ کوڈز میں تبصرے تحریر کرنے کے لیے یا تو ڈیلیمیٹرز /* */ یا // سطر کے اختتام تک استعمال کیے جاتے ہیں۔ === کیریکٹر سیٹ === بنیادی سی سورس کیریکٹر سیٹ میں درج ذیل محارف شامل ہیں: لوور کیس اور اپرکیس حروف: a–z A–Z عشری اعداد: 0–9 گرافک کیریکٹرز: !
C는 1972년 켄 톰슨과 데니스 리치가 벨 연구소에서 일할 당시 새로 개발된 유닉스 운영 체제에서 사용하기 위해 개발한 프로그래밍 언어이다.